Diari Oficial de la Generalitat Valenciana


Sumari del DOGV 7042, del 10-06-2013 (2013/6032)

ORDE 55/2013, de 6 de juny, de la Conselleria d'Educació, Cultura i Esport, per la qual es publica la línia pressupostària per al desenrotllament de la segona fase dels programes de qualificació professional inicial, convocats per l'Orde 20/2012, de 21 de maig, de la Conselleria d'Educació, Formació i Ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6032


Data del document
:   06-06-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 55/2013, de 6 de juny, de la Conselleria d'Educació, Cultura i Esport, per la qual es publica la línia pressupostària per al desenrotllament de la segona fase dels programes de qualificació professional inicial, convocats per l'Orde 20/2012, de 21 de maig, de la Conselleria d'Educació, Formació i Ocupació. [2013/6032]  
Amb data 22 de maig de 2012 (DOCV 6779), va ser publicada l'Orde 20/2012, de 21 de maig, de la Conselleria d'Educació, per la qual es convocaven les ajudes per al desenrotllament dels programes de qualificació professional inicial en l'àmbit territorial de la Comunitat Valenciana en el curs 2012-2013.  
Després de la publicació de la Llei 11/2012, de 27 de desembre, de Pressupostos de la Generalitat per a l'exercici de 2013, i la posterior Resolució de 28 de març de 2013 de la Conselleria d'Hisenda i Administració Pública, per la qual s'autoritzen ajustos pressupostaris derivats de la nova estructura de les conselleries d'Educació, Cultura i Esport, Hisenda i Administració Pública, i Economia, Indústria, Turisme i Ocupació, conseqüència dels decrets 19/2012 i 179/2012, així com l'aprovació dels seus reglaments orgànics i funcionals, i segons el que establix l'article 47 de la Llei d'Hisenda Pública de la Generalitat Valenciana, es publica la línia pressupostària per al desenrotllament de la segona fase dels esmentats programes, tenint en compte que tant la primera com la segona fase estan finançades per la Conselleria d'Educació i pel Fons Social Europeu, i els percentatges de cofinançament en les dos fases del seu desenrotllament són d'un 20 per cent per part de la Generalitat Valenciana i un 80 per cent per part del Fons Social Europeu.   
  
Per tot això, fent ús de les facultats que em conferix la Llei 5/1983, de 30 de desembre, del Consell, i vista la proposta del director general de Formació Professional i Ensenyances de Règim Especial de 15 d'abril de 2013, i de conformitat amb esta,  
  
ORDENE  
  
Únic  
La segona fase dels programes de qualificació professional inicial que es realitzarà durant el primer semestre de 2013, entre les dates compreses entre l'1 de gener i el 30 de juny de l'esmentat any, serà finançada amb una quantia màxima de 2.406.700 euros a càrrec de la línia de subvenció T1310000 de l'aplicació pressupostària 70.83.19.020.51 de la Llei 11/2012 de Pressupostos de la Generalitat per a l'exercici 2013, amb el cofinançament del 80 per cent del Fons Social Europeu.  
La concessió de les ajudes es farà per resolució del director general de Formació Professional i Ensenyances de Règim Especial, per delegació de la consellera d'Educació, Cultura i Esport, d'acord amb l'article 10 de l'Orde de 7 de juliol de 2008, per la qual s'aproven les bases reguladores i el procediment general per a la concessió d'ajudes per al desenrotllament dels PQPI, modificada per l'Orde 1/2010, d'11 de gener, de la Conselleria d'Educació.  
La present orde tindrà efectes l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra este acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició pot interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.  
  
València, 6 de juny de 2013  
  
La consellera d'Educació, Cultura i Esport,  
MARÍA JOSÉ CATALÁ VERDET